คำถาม *หลั่งในวันที่กำลังจะมีประจำเดือนจะท้องไหม (ปกติกินยาคุมอยุ่แล้ว วันนี้เม็ดที่ 24) *กินยาคุมฉุกเฉิน​ไปแล้วจะส่งผลต่อการคุมกำเนิดไหมครับ จะท้องไหม
สวัสดีค่ะ หากทานยาคุมกำเนิดอยู่แล้ว โดยทานมาถึงเม็ดที่ 24 แล้ว ก็สามารถที่จะมีเพศสัมพันธ์โดยการหลั่งในได้ค่ะ ยาคุมกำเนิดก็จะช่วยป้องกันการตั้งครรภ์ได้มากกว่า 99% ไม่จำเป็นต้องทานยาคุมฉุกเฉินเข้าไป เพราะจะไม่ได้ช่วยเพิ่มประสิทธิภาพในการป้องกันการตั้งครรภ์แต่อย่างใด ในทางตรงข้าม อาจได้รับผลข้างเคียงต่างๆ เพิ่มขึ้น เช่น คลื่นไส้ อาเจียน ปวดหัว เวียนหัว เจ็บเต้านม เป็นต้น และยาคุมฉุกเฉินจะไปมีผลทำให้ประจำเดือนไม่มาได้ค่ะ ดังนั้น หากทานยาครบ 28 เม็ดแล้ว แม้จะไม่มีประจำเดือนมา ก็ให้เริ่มทานยาคุมแผงใหม่ต่อไปได้เลย และหลังจากนี้ ก็ไม่ควรทานยาคุมฉุกเฉินร่วมไปด้วยอีกค่ะ